TASCO:ผ่านจุดต่ำสุดแล้วในปี 59ซื้ออัพราคาพื้นฐานใหม่เป็น 28 บาท
TASCO:ผ่านจุดต่ำสุดแล้วในปี 59ซื้ออัพราคาพื้นฐานใหม่เป็น 28 บาท

17 ม.ค. 2560

บล.ดีบีเอส วิคเคอร์ส ระบุในบทวิเคราะห์วันนี้(17 ม.ค.59) ว่า บริษัท ทิปโก้แอสฟัลท์ จำกัด (มหาชน) หรือ TASCO ราคาขายยางมะตอยฟื้นตัวดีขึ้นตามอุปสงค์ที่มากขึ้นในภูมิภาค หลังจากที่ได้ถึงจุดต่ำสุดไปแล้วในปี 59 ขณะที่ราคาน้ำมันเฉลี่ยในปัจจุบันได้เพิ่มขึ้น 10% มาที่ 55 เหรียญสหรัฐต่อบาร์เรลล์ (เทียบกับ ธ.ค.59 ที่ 50 เหรียญสหรัฐต่อบาร์เรลล์) ราคาขายยังต่างประเทศเพิ่มขึ้น 27% เป็น 280 เหรียญสหรัฐต่อบาร์เรลล์ (เทียบกับ ธ.ค.59 ที่ 220 เหรียญสหรัฐต่อบาร์เรลล์) อันเป็นผลพวงจากอุปสงค์จากทางจีนและอินโดนีเซียฟื้นตัวดีขึ้น หลังจากได้อุปสงค์ได้หดตัวลงไปมาในปี 59 ที่ผ่านมา กอปรกับอุปทานกลับปรับตัวลง เพราะคู่แข่งขันรายใหม่ที่เข้ามาในปี 59 ก็ประสบภาวะการขาดทุนที่มาก จึงได้ลดกำลังการผลิตลง หรือได้ออกจากธุรกิจยางมะตอย
คาดว่าอุปสงค์ยางมะตอยจะมีเพิ่มขึ้นหลังเหตุการณ์น้ำท่วมหนักภาคใต้ 11 จังหวัด ในเรื่องเกี่ยวกับงบประมาณการซ่อมถนนหนทางที่เพิ่มมากขึ้น อย่างไรก็ตามคาดว่าปริมาณการขายยางมะตอยได้เพิ่มจะไม่ถึงกับมีนัยสำคัญมากกับบริษัท เทียบกับปริมาณการขายทั้งหมด แต่มีส่วนที่จะช่วยเพิ่มอัตรากำไรขั้นต้นได้ เพราะปกติแล้วการขายยางมะตอยในประเทศจะให้อัตรากำไรขั้นต้นที่สูง
ปรับเพิ่มคำแนะนำเป็น ซื้อ จากเดิมเต็มมูลค่า (Fully Valued) หลังปรับประมาณการปี 60 เพิ่ม 13% โดยมีสมมุติฐานให้รายได้เพิ่มขึ้นตามราคาขายยางมะตอยที่สูงขึ้น ราคาพื้นฐานใหม่ปรับเพิ่มเป็น 28.00 บาท ซึ่งประเมินด้วย P/E ปี 60 ที่ 12 เท่า (+0.75 SD จากค่าเฉลี่ย P/E) ราคาปิดมีส่วนเพิ่มอีก 21% ด้านประมาณการกำไรปี 59 ลดลง 44% เป็น 2.85 พันล้านบาท ถือเป็นจุดต่ำสุดที่ผ่านไปแล้ว แต่ปี 60 ฟื้นตัวขึ้น 24% เป็น 3.54 พันล้านบาท